Լուգանսկի տեխնոավիացիոն թանգարան

Լուգանսկի տեխնոավիացիոն թանգարան, մեծ ավիացիոն թանգարան Լուգանսկ քաղաքում։

Պատմություն 
Թանգարանը հիմնադրվել է 1996 թվականին։ Առաջին ցուցադրումներն եղել են թռչող սարքեր, որոնք անպետքությունից ելնելով ուղարկվել են Լուգանսկի տեխնոավիացիոն վերանորոգման գործարան։ Ֆինանսավորում չստանալու պատճառով այդ ինքնաթիռներն ու ուղղաթիռներն այդպես էլ անսարք մնացել են, որոնք էլ հետագայում որպես ջարդոն դուրս են գրվել գործարանից, և հենց այդ ժամանակ էլ առաջ է եկել թանգարան բացելու որոշումը։ Թանգարանի առաջին տնօրենն եղել է Լ. Վ. Կոզենչուկը։ Ի շնորհիվ Կոզենչուկի, թանգարանը համալրվել է նոր ցուցանմուշներով։

Ցուցանմուշներ 
2011 թվականին թանգարանում բացվել է օդանավերի շարժիչների նոր տաղավար։ Թանգարանն այսօր ունի շուջ 50 ցուցանմուշներ։
 թռչող սարքեր, որոնք ստեղծվել են Ա. Ն. Տուպոլևի, Ա. Ս. Յակովլևի, Ա. Ի. Միկոյանի և Մ. Ի. Գուրևիչի, Օ. Կ. Անտոնովի, Գ. Մ. Բերիևի, Ս. Վ. Իլյուշինի, Մ. Լ. Միլի, Ն. Ի. Կամովի կողմից,
 օդանավերի շարժիչներ, որոնք ստեղծվել են Ա. Դ. Շվեցովի, Ա. Ա. Միկուլինի, Վ. Յ. Կլիմովի, Ս. Պ. Իզոտովի, Ա. Մ. Լյուլկայի, Ա. Գ. Իվչենկոյի, Ն. Դ. Կուզնեցովի կողմից։

Ցուցադրությունում առկա է «Սու»-ի, «ՄիԳ»-ի и «Տու»-ի նմուշների մի ամբողջ շարք, նաև «Մի»-ի и «Կա»-ի նմուշների ուղղաթիռներ։ Թանգարանի այցելուները մասնավորապես կարող են տեսնել.

 ԿՍՌ-2, խորհրդային թևավոր հրթիռների առաջին նմուշներից,
 ՄիԳ-21 կործանիչ, որը նախկինում պատկանել է Գրոմովի անվան թռիչկափորձարկային ինստիտուտին, և որով թռել են՝ ԽՍՀՄ տիեզերագնաց-օդաչու, ինժեներ-գնդապետ, Խորհրդային Միության կրկնակի հերոս Վ. Մ. Կոմարովը, Խորհրդային Միության վաստակավոր հերոս, օդաչու-փորձարկիչ Յ. Ա. Գարնաևը և այլ հայտնի օդաչուներ,
 Մի-6, ծանր փոխադրային ուղղաթիռ, որը երկար ժամանակ հայտնի է եղել որպես աշխարհի խոշորագույն ուղղաթիռ,
 Մի-24 «Թռչող տանկ», որը մասնակցել է Աֆղանստանում և Չեչենիայում տեղի ունեցած ռազմական գործողություններում։

Թանգարանը այցելուներին հետաքրքրում է նաև իր ավտոմեքենաների և մոտոցիկլետների հավաքածուով։

Ուղղաթիռներ

Ինքնաթիռներ

Անօդաչու օդանավեր

Ծանոթագրություններ 

Ուկրաինայի թանգարաններ
Թանգարաններ բաց երկնքի տակ